एडक्कल गुफाएँ
एडक्कल गुफाएँ (मलयालम: ഇടക്കൽ ഗുഹകൾ) एडक्कल स्थित दो प्राकृतिक गुफाएँ हैं, जो कि 25 कि॰मी॰ (15.5 मील) भारतीय राज्य केरल के वायनाड जिला स्थित कलपेट्टा से 25 कि॰मी॰ (15.5 मील) की दूरी पर पश्चिमी घाट में स्थित है। ये गुफाएँ समुद्र तल से 1,200 मी॰ (3,900 फीट) की ऊँचाई पर अम्बुकुट्टी माला में स्थित हैं, जो कि मैसूर के ऊँचे पहाड़ों को मालाबार तट से जोड़ने वाले प्राचीन व्यापार मार्ग के निकट स्थित है। गुफाओं के भीतर बने भित्तिचित्रों को कम से कम 6000 ईसा पूर्व का माना जाता है। यह नवपाषाण युगीन मानवों द्वारा बनाया गया है, जो कि यह संकेत देता है कि क्षेत्र में प्रागैतिहासिक मानव सभ्यता या बस्ती रही होगी। एडक्कल के यह पाषाणयुगीन भित्तिचित्र दुर्लभ हैं तथा दक्षिण भारत में अब तक ज्ञात एकमात्र उदाहरण हैं।